
Multicolor Turán numbers

A dolgozatban a Turán-féle tiltott részgráf probléma és a Ruzsa-Szemerédi probléma egy természetes általánosításával foglalkozunk. Adott két gráf, F és G, azt vizsgáljuk, hogy legfeljebb hány éldiszjunkt F-másolat helyezhető el n csúcson úgy, hogy ne keletkezzen G-vel izomorf részgráf, aminek minden éle különböző F-másolatból való. Meghatározzuk azon F, G párokat, melyekre ez a mennyiség kvadratikus nagyságrendű, továbbá aszimptotikus eredményeket bizonyítunk, felhasználva számos eszközt, beleértve a regularitási lemmát, szuperszaturációt, illetve gráf pakolással kapcsolatos eredményeket.



